Държавен вестник, бр. 55, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  55
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
СПОРАЗУМЕНИЕ
за сътрудничество в областта на туризма меж­
ду правителството на Република България и 
правителството на Тунизийската република
(Утвърдено с Решение № 633 от 9 септември 
2010 г. на Министерския съвет. В сила от 
23 декември 2010 г.)
Правителството на Република България и 
правителството на Тунизийската република, 
наричани по-нататък „страните“;
желаещи взаимно да развиват сътрудничест­
вото и да задълбочат връзките на приятелство 
между двете страни;
съзнавайки значението на двустранните 
отношения в областта на туризма за взаимното 
разбирателство между народите и социалното 
и икономическото развитие на двете страни;
убедени в необходимостта да насърчават 
динамичното сътрудничество в областта на 
туризма между двете страни, отчитайки своите 
туристически възможности;
решени да изградят правна рамка за сътруд­
ничество в областта на туризма, базирана на 
принципите на равенство и взаимна изгода;
се договориха за следното:
Член 1
Страните се договориха да укрепнат и 
насърчат сътрудничеството в областта на 
туризма в съответствие с техните действа­
щи законодателства и с други приложими 
международни споразумения, както и съ­
трудничеството в рамките на международни 
туристически организации.
Член 2
Страните се договориха да прилагат в дух 
на реципрочност мерки за облекчаване на 
формалностите, отнасящи се до необходимите 
процедури за туристически обмен между две­
те страни, спазвайки законодателството във 
всяка една от страните и това споразумение 
и всички други международни споразумения, 
които се прилагат.
За тази цел те ще се стараят да насърча­
ват сътрудничеството между националните 
туристически организации, както и между съ­
ответните туристически фирми, организации 
и професионални асоциации от двете страни.
Член 3
Страните се споразумяха да установят и 
да развият обмена на информация най-вече 
относно:
 – законодателството, регламентиращо 
туристическата дейност в двете страни;
 – административната организация, страте­
гиите и програмите за развитие и насърчаване 
на туризма;
 – статистически данни в областта на 
туризма;
 – предимствата и насърчителните мерки 
за туристически инвестиции в двете страни;
 – системите за обучение в туризма на 
всички нива, включително чрез обмен на 
документация;
 – туристическите ресурси на своите стра­
ни, включително рекламни материали; 
 – научни изследвания в областта на ту­
ризма.
Член 4
Страните решиха да засилят сътрудничест­
вото си в областта на рекламата, по-специално 
чрез реципрочно участие в изложенията и 
туристическите панаири, организирани в двете 
страни, алтернативно и реципрочно органи­
зиране на туристически седмици, турове за 
журналисти, семинари, конференции и други 
международни прояви.
Член 5
Страните ще поощряват откриването на 
национални туристически бюра от страна на 
всяка една от тях на територията на другата, 
както и развитието на други форми на съ­
трудничество.
Член 6
Страните се договориха да пристъпят към 
създаването на Смесен комитет в туристиче­
ския сектор с цел хармонизирано прилагане 
на разпоредбите на това споразумение.
Впоследствие този Смесен комитет ще се 
среща периодично и последователно на тери­
торията на всяка от страните и ще изготви 
Програма за прилагане на това споразумение.
Член 7
С влизането си в сила споразумението 
прекратява и заменя Договора между прави­
телството на Република България и правител­
ството на Тунизийската република за сътруд­
ничество в областта на туризма, подписан на 
23 октомври 1998 г. в Тунис.
Член 8
Всички несъгласия при тълкуването или 
прилагането на това споразумение ще се 
решават в дух на приятелство по диплома­
тически път.
Член 9
Това споразумение влиза в сила от датата 
на получаване на втората от двете ноти, с 
които страните взаимно се уведомяват за 
изпълнението на изискванията на нацио­
налните си законодателства за влизане на 
споразумението в сила.